stanford-oval/wikipedia huggingface dataset:
ทหารเสนาธิการ

การประชุมคณะนายทหารฝ่ายเสนาธิการของกองทัพบกสหรัฐ ในช่วงสงครามโลกครั้งที่สอง
ทหารเสนาธิการ (อังกฤษ: Staff) เป็นทหารเหล่าหนึ่งซึ่งมีประจำอยู่ในทุกเหล่าทัพ (กองทัพบก, กองทัพเรือ, กองทัพอากาศ และนาวิกโยธิน) ประกอบด้วยนายทหารสัญญาบัตร และเจ้าหน้าที่พลเรือนผู้มีความรู้เฉพาะด้าน ซึ่งทำงานช่วยเหลือผู้บังคับบัญชาหน่วยทหารขนาดใหญ่ตั้งแต่ระดับกองพลขึ้นไป ในด้านการควบคุมบังคับบัญชา, การเตรียมความพร้อมรบ, การจัดหายุทธภัณฑ์, การวางแผน, การรวบรวมข่าวและวิเคราะห์ข่าว ตลอดจนทำหน้าที่ถ่ายทอดคำสั่ง, ประสานงาน และกำกับดูแลงานให้เป็นไปตามคำสั่งของผู้บังคับบัญชาหน่วยทหาร เนื่องจากในเวลาที่สถานการณ์สงครามมีการเปลี่ยนแปลงอย่างต่อเนื่องหรือรวดเร็ว ลำพังผู้บังคับบัญชาหน่วยทหารย่อมไม่อาจติดตามและประเมินสถานการณ์ตลอดเวลาหรือครบทุกมิติ ทหารเสนาธิการจึงมีความสำคัญอย่างมาก
โดยปกติ เสนาธิการหน่วยรบจะไม่มีอำนาจบังคับบัญชากำลังรบ เว้นแต่ในกรณีฉุกเฉินภาคสนามซึ่งผู้บังคับบัญชาหรือรองผู้บังคับบัญชาหน่วยรบไม่อยู่หรือไม่สามารถปฏิบัติหน้าที่
ดูเพิ่ม

ทหารพลาธิการ
ทหารสื่อสาร
ทหารช่าง
ทราเวียน

| --- | --- |

ผู้ออกแบบ: Gerhard Müller
นักพัฒนา: ทราเวียนเกมส์
วันที่เปิดตัว: 5 กันยายน ค.ศ. 2004 (2004-09-05)

รุ่นเสถียร: 4.6    / 15 มีนาคม 2021; 3 ปีก่อน (2021-03-15)
 
ภาษาที่เขียน: PHP
แพลตฟอร์ม: เว็บเบราว์เซอร์
ภาษา: 41 ภาษา
ประเภท: กลยุทธ์ทางทหารตามเวลาจริง สร้างเมือง
ลิขสิทธิ์: ฟรีเมียม
เว็บไซต์: www.travian.com
ทราเวียน (อังกฤษ: Travian อ่านว่า ทา-เวี่ยน) เป็นเกมออนไลน์ที่สามารถเล่นบนเบราว์เซอร์ จัดสร้างขึ้นโดยบริษัททราเวียนเกมส์ของประเทศเยอรมนี เปิดตัวครั้งแรกในวันที่ 5 กันยายน ค.ศ. 2004 ในสหราชอาณาจักรผู้ผลิตได้นำเหตุการณ์สมัยสงครามโบราณมาเป็นเนื้อหาภายในเกม
ทราเวียนได้มีการแปลเป็นภาษาต่าง ๆ กว่า 40 ภาษาจากต้นฉบับภาษาเยอรมัน
ทราเวียนได้มีการแปลเป็นภาษาอื่นถึง 40 ภาษา และมีผู้เล่นประมาณถึง 5 ล้านคนจาก 300 เซิร์ฟเวอร์ทั่วโลก ในปี ค.ศ. 2006 ทราเวียนได้รับรางวัล ซุปเปอร์เบราว์เซอร์เกม ในประเภทเกมขนาดใหญ่
ทราเวียนเป็นโปรแกรมใน พีเอชพี และทำงานในเบราว์เซอร์ที่ทันสมัยที่สุดและยังเป็นเกมแรกที่สามารถเล่นบนโทรศัพท์มือถือ โดยจะต้องเปิดโปรแกรมจาวา
เนื้อหาเกม > รุ่น 3-3.6

เมื่อเริ่มเข้าสู่เกมจะได้เป็นผู้นำหมู่บ้านเล็กของเผ่า โรมัน ทูทั่น หรือ กอว์ล และจะได้รับประชากร 2 คนในหมู่บ้านมีเพียงอาคารหนึ่งหลังซึ่งก็คือ อาคารหลัก รอบๆอาคารหลักจะมีหลุมหลายหลุม ซึ่งไว้สำหรับสร้างสิ่งก่อสร้างอย่างอื่นเพิ่มเติม
ข้างนอกของหมู่บ้านจะมีการแบ่งทรัพยากรออกเป็น 18 เขตและอยู่ในระดับ 0 ซึ่งผู้เล่นทุกคนจะได้รับการจัดสรรทรัพยากรอย่างเท่ากันเมื่อเริ่มเล่น แต่หมู่บ้านที่ผู้เล่นสร้างขึ้นใหม่จะมีทรัพยากรที่แตกต่างกันไปแล้วแต่พื้นที่ซึ่งทรัพยากรต่างๆในเกมได้แก่ ไม้ (ได้มาจากคนตัดไม้) โคลน (ได้มาจากบ่อโคลน) เหล็ก (ได้มาจากเหมืองเหล็ก) และธัญพืช (ได้มาจากทุ่งธัญพืช) ซึ่งทรัพยากรเหล่านี้จะผลิตได้จำนวนหนึ่งต่อ 1 ชั่วโมงขึ้นอยู่กับระดับของทรัพยากรนั้น (ในระดับ 0 สามารถผลิตได้ 2 หน่วยต่อชั่วโมง) นอกจากนี้ยังมีโอเอซิสที่สามารถเพิ่มอัตราการผลิตทรัพยากรได้โดยจะต้องนำฮีโร่ไปครอบครองโอเอซิสนั้น ซึ่งฮีโร่ได้มจากการที่ผู้เล่นนำทหาร 1 ตัวในหมู่บ้านไปทำการฝึกเป็นฮีโร่ในคฤหาสน์ฮีโร่
อีกส่วนหนึ่งของเกมทราเวียนคือการสร้างกองกำลังทหารในระยะเริ่มเล่นผู้เล่นจะสามารถสร้างกองกำลังทหารได้ที่ค่ายทหาร กองกำลังทหารเหล่านี้มีหน้าที่โจมตีเมืองอื่นๆหรือทำการปล้นทรัพยากรก็ได้ เมื่อผู้เล่นยกระดับค่ายทหารขึ้นเป็นระดับ 3 จะสามารถสร้างศูนย์วิจัยซึ่งมีหน้าที่ในการวิจัยกองกำลังแบบใหม่ นอกจากนี้อาจจะสร้างโรงม้าและโรงตีเหล็กเพื่อทำการสร้างทหารม้าขึ้นมาซึ่งจะต้องใช้ทรัพยากรในการผลิตมากกว่าทหารราบ นอกจากนี้ยังมีเครื่องกระทุ้งไว้สำหรับทำลายกำแพงเมือง เครื่องยิงหินไว้สำหรับทำลายสิ่งก่อสร้างในเมือง หัวหน้าเผ่า (มีเฉพาะเผ่าทูทั่นกับกอว์ล) หรือสมาชิกสภา สูง (เฉพาะเผ่าโรมัน) ที่ไว้สำหรับลดความจงรักภักดีของศัตรู และผู้ตั้งถิ่นฐานใหม่สำหรับผู้เล่นที่อยากจะตั้งเมืองใหม่ ซึ่งจะต้องใช้ทรัพยากรในการสร้างอย่างมาก
เป้าหมายสูงสุดของการเล่นทราเวียนก็คือการสร้าง วันเดอร์ออฟเดอะเวิลด์ ที่ระดับ 100 เมื่อมีผู้เล่นที่สามารถสร้างวันเดอร์ออฟเดอะเวิลด์ที่ระดับ 100 แล้วทางระบบจะทำการยุติการเล่นในเซิร์ฟเวอร์นั้นและจะประกาศผู้ที่เป็นที่ 1 ของเซิร์ฟเวอร์นั้นการที่จะสร้างวันเดอร์ออฟเดอะเวิลด์ได้นั้นจะต้องเอามาจากหมู่บ้านของเผ่าเนเซอร์
นอกจากนี้ทราเวียนยังมีการจัดลำดับของผู้เล่นที่มีคะแนนการโจมตี การป้องกัน และการปล้นไว้หากผู้เล่นคนใดสามารถทำอันดับอยู่ใน 10 อันดับแรกของแต่ละอย่างก็จะได้รับเหรียญติดไว้ที่โปรไฟล์ของผู้เล่นนั้นๆซึ่งจะถมีการมอบรางวัลให้ทุกๆสัปดาห์
เนื้อหาเกม > รุ่น 3-3.6 > เผ่า

ในทราเวียนมีเผ่าอยู่ทั้งหมด 4 เผ่าแต่ให้ผู้เล่นเลือกเผ่าได้ 3 เผ่าดังนี้ โรมัน ทูทั่น และกอล ซึ่งทั้ง 3 เผ่ามีคุณสมบัติที่ต่างกันไป โรมันจะสร้างสิ่งก่อสร้างได้รวดเร็ว กอลเน้นการป้องกันและทูทั่นเน้นการโจมตี
ส่วนอีกเผ่าหนึ่งก็คือเนเซอร์ซึ่งเป็นเอ็นพีซี ตามเกมจะถูกโรมัน ทูทั่น และกอว์ลรุกราน เนเซอร์จะเข้ามาเป็นส่วนหนึ่งของเกม 260 วัน นับตั้งแต่วันเปิดเซิร์ฟเวอร์ ถ้าเป็นเซิร์ฟเวอร์สปีดจะเป็น 100 วัน เนเซอร์เป็นผู้ครอบครองโอเอซิสซึ่งจะไม่ไปรุกรานใคร แต่ทั้ง 3 เผ่าจะมารุกรานได้
เนื้อหาเกม > รุ่น 3-3.6 > พันธมิตร

ทราเวียนยังเปิดโอกาสให้ผู้เล่นรวมกลุ่มกันขึ้นเรียกว่า พันธมิตร เพื่อที่จะช่วยสมาชิกในพันธมิตร เช่น การช่วยส่งกองกำลังเสริม ส่งทรัพยากรไปช่วย โดยพันธมิตร 1 พันธมิตรจะสามารถรับสมาชิกได้สูงสุด 60 คนและทุกๆ 1 สัปดาห์ทางระบบจะมีการประกาศ 10 อันดับที่มีการโจมตี ป้องกัน ปล้น และไต่อันดับสูงสุดอีกด้วย
เนื้อหาเกม > รุ่น 3-3.6 > จบเกม

แต่ละเซิร์ฟเวอร์ของทราเวียนจะมีเวลาของการให้บริการอยู่ที่ 260 วันยกเว้นเซิร์ฟเวอร์สปีดซึ่งอยู่ที่ 100 วัน ซึ่งทางระบบจะปล่อยเมือง WW ออกมาเพื่อให้ผู้เล่นทำการโจมตีเพื่อเอาผังการสร้างวันเดอร์ออฟเดอะเวิลด์เมื่อทำการสร้างวันเดอร์ออฟเดอะเวิลด์จะถูกเผ่าเนเซอร์โจมตีตลอดผู้เล่นจะต้องสร้างถึงระดับ 100 จึงจะถือว่าเซิร์ฟเวอร์นั้นได้จบลงแล้ว หลังจากนั้นระบบจะปิดตัวระยะเวลาหนึ่งแล้วทำการเปิดเซิร์ฟเวอร์ใหม่
เนื้อหาเกม > รุ่น 4

มีการเพิ่มเติมระบบในส่วนของฮีโร่ โดยแทนตัวผู้เล่นเป็นตัวฮีโร่ไปเลย ไม่มีการฝึกฮีโร่เหมือนแต่ก่อน มีระบบผจญภัยของฮีโร่ มีระบบประมูลของ และระบบแผนที่แบบใหม่ ซึ่งทำให้ตัวเกมส์ดูหน้าสนใจขึ้น
ประวัติรุ่น

ในรุ่น 3 มีการสร้างโอเอซิสเพือเพิ่มการผลิตทรัพยากรภายในเมืองซึ่งต่างจาก 2 รุ่นก่อนและในรุ่น 3 ยังมีการสร้างฮีโร่ สามารถเพิ่มระดับทรัพยากรได้มากกว่ารุ่นก่อนซึ่งสามารถเพิ่มระดับทุ่งธัญพืชและบ่อโคลนได้ถึงระดับ 19 และไม้กับเหมืองเหล็กสามารถเพิ่มระดับได้ถึงระดับ 18 และยังมีการสร้างสิ่งประดิษฐ์ซึ่งผู้เล่นจะต้องสร้างคลังสมบัติก่อน ในรุ่น 3 นี้มีการเปิดตัวเซิร์ฟเวอร์สปีด3x และยังมีการแนะนำภารกิจให้กับผู้เล่นซึ่งจะได้รับทรัพยากรหรือทองจากเควสมาสเตอร์เป็นการตอบแทน

ในวันที่ 16 มีนาคม ค.ศ. 2007 ได้มีการเปิดตัวรุ่นที่คลาสสิกที่สุดที่เรียกว่าทราเวียน 2.5 ซึ่งบางทีจะเรียกว่ารุ่น 3 แต่ก็มีส่วนคล้ายกับรุ่น 2เป็นอย่างมากต่อมาได้เปิดตัวรุ่น 3.5 และนำมาใช้ในเยอรมนีและในกลางปี ค.ศ. 2009 ทุกเซิร์ฟเวอร์ได้ปรับมาใช้รุ่นนี้หมดและต่อจากนั้นได้เปิดตัวรุ่น 3.6 ซึ่งมาพร้อมกับบริการพลัส

ในเดือนกรกฎาคม ค.ศ. 2010 ทางผู้พัฒนาได้บอกว่าจะมีการเปิดตัวรุ่น 4 ในปี ค.ศ. 2011
บริการเพิ่มเติม

ทราเวียนยังมีบริการทราเวียนพลัสเพื่อเพิ่มศักยภาพในการเล่นเช่น การสร้างเมืองได้เร็วขึ้น ทรัพยากรผลิตได้มากกว่าปกติ ทหารมีค่าโจมตีมากกว่าปกติ เป็นต้น ซึ่งผู้เล่นจะสามารถใช้บริการทราเวียนพลัสได้จะต้องมีทองก่อน ซึ่งทองได้มาจาก การทำภารกิจของระบบ การโอนมาจากบัญชีผู้ใช้อื่น การแนะนำคนอื่นมาเล่นทราเวียน หรือการซื้อโดยการใช้เงินจ่ายผ่านธนาคาร
อ่านเพิ่ม

Klimmt, Christoph; Schmid, Hannah; Orthmann, Julia (2008-03-11). Motivations of browser gamers: The case of Travian players. 10th General Online Research Conference 2008. Hamburg.
Klimmt, Christoph; Schmid, Hannah; Orthmann, Julia (2009-04-10). "Exploring the enjoyment of playing browser games". Cyberpsychology, Behavior, and Social Networking. 12 (2): 231–234. doi:10.1089/cpb.2008.0128. PMID 19260776.
Thon, Ingo; Landwehr, Niels; De Raedt, Luc. "Travian Meta Alliances" (PDF). Journal of Machine Learning Research. เก็บ (PDF)จากแหล่งเดิมเมื่อ 2014-03-14.
Milolidakis, Giannis; Kimble, Chris; Akoumianakis, Demosthenes (2009). "A Practice-Based Analysis of an Online Strategy Game". Leveraging Knowledge for Innovation in Collaborative Networks. IFIP advances in information and communication technology. Vol. 307. Springer Science+Business Media. pp. 433–440. doi:10.1007/978-3-642-04568-4_45. ISBN 978-3-642-04568-4. ISSN 1868-4238. OCLC 495479562.
Assmann, Jakob J.; Sandner, Philipp; Ahrens, Sophie (2009-01-05). 'Users' Influence on the Success of Online Communities. 42nd Hawaii International Conference on System Sciences. Munich: Institute for Information Systems and New Media, LMU Munich. doi:10.1109/HICSS.2009.490. ISBN 978-0-7695-3450-3. ISSN 1530-1605.
Assmann, Jakob J.; Drescher, Marcus A.; Gallenkamp, Julia V.; Picot, Arnold O.; Welpe, Isabell M.; Wigand, Rolf T. (2010-08-12). MMOGs as Emerging Opportunities for Research on Virtual Organizations and Teams. Paper 335, Sustainable IT Collaboration Around the Globe, 16th Americas Conference on Information Systems, 2010. Lima, Peru: Technische Universität München. เก็บจากแหล่งเดิมเมื่อ 2020-12-27. สืบค้นเมื่อ 2017-11-01.
แหล่งข้อมูลอื่น

Travian.com เซิร์ฟเวอร์ระหว่างประเทศ
ภายนอกหมู่บ้านในเกมทราเวียน
จากด้านซ้ายเป็นทหารทูทั่น กอล์ และโรมันที่ปรากฏอยู่ในเกม
โลโก้เก่าของทราเวียน
แถบเครื่องมือของรุ่น 3.5
รุ่น 3.5 มีการปรับเปลี่ยนให้มองทรัพยากรได้ง่ายขึ้น
ทวิกีฬาฤดูหนาว

ระวังสับสนกับ ทวิกีฬา (Duathlon) ที่เป็นการผสมการวิ่งและการปั่นจักรยานเข้าด้วยกัน
| --- | --- |
เหล่านักกีฬาไบแอธลอนในพื้นที่ยิงปืนของการแข่งขัน
สมาพันธ์สูงสุด: สหภาพไบแอธลอนนานาชาติ
ลักษณะเฉพาะ
ผู้เล่นในทีม: ผู้เข้าแข่งขันเดี่ยวหรือทีมผลัด
แข่งรวมชายหญิง: ใช่
อุปกรณ์: สกี, ไม้สกี, ปืนไรเฟิล
จัดแข่งขัน
โอลิมปิก: ค.ศ. 1924 (ทหารลาดตระเวน)  ค.ศ. 1960 (อย่างเป็นทางการ)
ไบแอธลอน (อังกฤษ: Biathlon) เป็นกีฬาที่เกิดขึ้นจากกีฬาสองสาขา อย่างไรก็ตาม ไบแอธลอนมักจะหมายถึงเฉพาะกีฬาฤดูหนาวที่รวมสกีครอสคันทรีกับยิงปืนไรเฟิล ส่วนไบแอธลอนที่นิยมรูปแบบอื่น ได้แก่ ไบแอธลอนฤดูร้อน ซึ่งเป็นการวิ่งแข่งครอสคันทรีกับยิงปืนไรเฟิล และไบแอธลอนสมัยใหม่ ซึ่งเป็นการรวมระหว่างการวิ่งกับกีฬาว่ายน้ำ
ประวัติ

กีฬานี้มีต้นกำเนิดในการออกกำลังกายสำหรับทหารนอร์เวย์ ในฐานะของการฝึกอบรมทางเลือกสำหรับการทหาร ไทรซิลไรเฟิลแอนด์สกีคลับ ซึ่งเป็นหนึ่งในสโมสรสกีแรกที่รู้จักของโลก ได้รับการจัดตั้งขึ้นที่ประเทศนอร์เวย์ใน ค.ศ. 1861 เพื่อส่งเสริมการป้องกันประเทศในระดับท้องถิ่น
มีการเรียกกันว่าทหารลาดตระเวน โดยเป็นการรวมกันระหว่างการเล่นสกีและการยิงปืนซึ่งมีการแข่งขันกันในโอลิมปิกฤดูหนาวใน ค.ศ. 1924 และหลังจากนั้นได้มีการสาธิตใน ค.ศ. 1928, 1936 และ 1948 แต่หลังจากนั้นไม่ได้รับการยอมรับในโอลิมปิก มีบางประเทศเป็นส่วนน้อยที่ไม่เห็นด้วยกับกติกา แต่ในช่วงกลางทศวรรษ 1950 ไบแอธลอนได้รับการบรรจุในวงการกีฬาฤดูหนาวของโซเวียตและสวีเดน และได้รับการยอมรับอย่างกว้างขวาง ความนิยมครั้งใหม่ได้ช่วยให้เกิดความพยายามที่จะให้ไบแอธลอนได้รับการบรรจุในโอลิมปิกฤดูหนาว
ส่วนการแข่งขันชิงแชมป์โลกครั้งแรกของไบแอธลอนได้จัดขึ้นใน ค.ศ. 1958 ที่ประเทศออสเตรีย และใน ค.ศ. 1960 ได้นำมาบรรจุไว้ในกีฬาโอลิมปิกในที่สุด และที่แอลเบิร์ทวิลล์ใน ค.ศ. 1992 ได้มีการอนุญาตให้ผู้หญิงเข้าแข่งขันไบแอธลอนเป็นครั้งแรก
การแข่งขันใน ค.ศ. 1958-1965 ใช้ชนวนกลางกำลังสูง เช่น .30-06 สปริงฟิลด์ และ 7.62×51 มม.นาโต้ เป็นต้น ก่อนจะมาเป็นกระสุนชนวนริมไรเฟิล .22 เป็นมาตรฐานในปี ค.ศ. 1978 โดยกระสุนได้รับการบรรจุในเข็มขัดรอบเอวของผู้เข้าแข่งขัน รายการเดี่ยวคือบุคคลชาย 20 กม. ที่ครอบคลุมส่วนแยกต่างหากสี่ส่วนและการยิงที่ระยะ 100, 150, 200 และ 250 ม. ซึ่งระยะเป้าหมายลดลงเป็น 150 ม.และมีเพิ่มการแข่งแบบผลัดใน ค.ศ. 1966 และระยะการยิงก็ลดลงเหลือ 50 ม. ใน ค.ศ. 1978 กับเป้าเชิงกลที่ได้รับการเปิดตัวในโอลิมปิกฤดูหนาว 1980 ที่เลกเพลซิด
ดูเพิ่ม

ไบแอธลอนเวิลด์คัพ
ไบแอธลอนชิงแชมป์โลก
กีฬาหลากหลายอื่น:
ไตรกีฬา
ปัญจกีฬาสมัยใหม่
มวยหมากรุก
แหล่งข้อมูลอื่น

Biathlonworld.Com – A cooperation between IBU and EBU; with race results/statistics, TV schedules, live competition results, and so on.
Belarussian Biathlon Union[ลิงก์เสีย] (เบลารุส)
Russian Biathlon Union[ลิงก์เสีย] (อังกฤษ)
Russian Biathlon Union เก็บถาวร 2007-08-13 ที่ เวย์แบ็กแมชชีน (รัสเซีย)
U.S. Biathlon Association
U.S. Archery Biathlon
History of Biathlon เก็บถาวร 2011-10-04 ที่ เวย์แบ็กแมชชีน
Biathlon Canada
| ด ค กกีฬาในโอลิมปิกฤดูหนาว |
| --- | --- | --- |
|  เคอร์ลิง  ทวิกีฬาฤดูหนาว  บอบสเล  ลูช  สเกตความเร็ว  สเกตความเร็วระยะสั้น  สกีกระโดดไกล  สกีนอร์ดิกผสม  สกีลงเขา  สกีลีลา  สกีวิบาก  สเกตลีลา  สเกเลตัน  สโนว์บอร์ด  ฮอกกี้น้ำแข็ง  |  เคอร์ลิง  ทวิกีฬาฤดูหนาว  บอบสเล  ลูช  สเกตความเร็ว  สเกตความเร็วระยะสั้น  สกีกระโดดไกล  สกีนอร์ดิกผสม  สกีลงเขา  สกีลีลา  สกีวิบาก  สเกตลีลา  สเกเลตัน  สโนว์บอร์ด  ฮอกกี้น้ำแข็ง  |  |
 ดูเพิ่ม: กีฬาในพาราลิมปิก และ กีฬาในโอลิมปิกฤดูร้อน
ทวีปเลื่อน

ภาพวาดมหาสมุทรแอตแลนติกเปิดและปิดของอันโตนิโอ สไนเดอร์-เพลเลกรินี (ค.ศ. 1858)
การเลื่อนไหลของทวีปหรือทวีปเลื่อน (อังกฤษ: Continental drift) เป็นแนวคิดซึ่งเสนอโดยนักอุตุนิยมวิทยาและนักธรณีฟิสิกส์ชาวเยอรมัน อัลเฟรด เวเกเนอร์ เมื่อ พ.ศ. 2455 (ค.ศ. 1912) ซึ่งกล่าวไว้ว่า ทวีปที่อยู่ทั้งสองฝั่งของมหาสมุทรแอตแลนติกน่าจะเคยเชื่อมต่อกันเป็นมหาทวีปมาก่อน ซึ่งเรียกว่า แพนเจีย (Pangea) และล้อมรอบด้วยมหาสมุทรผืนเดียวกันเรียก พันทาลัสซา (Panthalassa) โดยอ้างหลักฐานจากข้อมูลสภาพภูมิศาสตร์บริเวณขอบทวีปต่าง ๆ ได้แก่ ทวีปแอฟริกา ทวีปอเมริกาเหนือและทวีปอเมริกาใต้ ที่สามารถต่อกันเป็นผืนเดียวกันได้อย่างเหมาะสม และข้อมูลการค้นพบซากดึกดำบรรพ์ที่เป็นสปีชีส์เดียวกันบนทวีปทั้งสองฝั่งมหาสมุทรแอตแลนติก
มีนักวิทยาศาสตร์หลายคนก่อนเวเกเนอร์ที่สังเกตทวีปเลื่อนแล้ว เช่น ฟรานซิส เบคอน, อันโตนิโอ สไนเดอร์ เพลลิกรินีและเบนจามิน แฟรงคลิน ตอนแรกแนวคิดนี้นักภูมิศาสตร์และนักธรณีวิทยาหลายคนมองว่าไร้เหตุผล เพราะแนวคิดนี้ไม่สามารถอธิบายได้ว่าเพราะเหตุใดจึงเกิดการเลื่อนไหลของทวีป และเกิดแรงมหาศาลที่ใช้ในการเลื่อนไหลได้อย่างไร แต่ขณะเดียวกันแนวคิดนี้ก็ได้รับการสนับสนุนโดยอเล็กซานเดอร์ ดูทอยท์ นักธรณีวิทยาชาวแอฟริกาใต้ รวมทั้งอาเธอร์ โฮล์มส
แม้ว่าแนวคิดการเลื่อนไหลของทวีปนั้น จะไม่เป็นที่ยอมรับกระทั่งคริสต์ทศวรรษ 1950 ในคริสต์ทศวรรษ 1960 มีผู้เสนอทฤษฎีสนับสนุนหลายทฤษฎี เช่น การขยายตัวของพื้นมหาสมุทร (sea-floor spreading) ซึ่งได้ตอบคำถามที่มีต่อแนวคิดการเลื่อนไหลของทวีป คือ สามารถอธิบายถึงสาเหตุและแรงที่ทำให้แผ่นทวีปมีการเลื่อนไหล จึงทำให้แนวคิดของเวเกเนอร์เริ่มได้รับการยอมรับอย่างแพร่หลายมากขึ้น ซึ่งต่อมาแนวคิดและทฤษฎีเหล่านี้กลายเป็นหนึ่งในทฤษฎีใหม่ที่สำคัญที่สุดทางธรณีวิทยา นั่นคือ ทฤษฎีเพลทเทคโทนิค (plate tectonic)
หลักฐานการเลื่อนไหลของทวีป

หลักฐานการเลื่อนไหลของทวีปนั้นมีกว้างขวาง ซากพืชและสัตว์ดึกดำบรรพ์ถูกพบรอบชายฝั่งต่างทวีปกัน ซึ่งเป็นการอธิบายว่าครั้งหนึ่งทวีปทั้งสองเคยเชื่อมต่อกัน ซากดึกดำบรรพ์ของเมโซซอรัส สัตว์เลื้อยคลานน้ำจืดลักษณะคล้ายจระเข้ขนาดเล็กที่พบทั้งในบราซิลและแอฟริกาใต้ เป็นตัวอย่างหนึ่ง ส่วนอีกตัวอย่างหนึ่งนั้นคือ การค้นพบซากดึกดำบรรพ์ของสัตว์เลื้อยคลานบก ไลโทรซอรัส จากหินอายุเดียวกันในทวีปอเมริกาใต้ ทวีปแอฟริกาและแอนตาร์กติกา นอกจากนี้ยังมีหลักฐานมีชีวิตอยู่ คือ สัตว์ชนิดเดียวกันที่ถูกพบทั้งสองทวีป เช่น ไส้เดือนดินบางตระกูลพบทั้งในอเมริกาใต้และแอฟริกา
ตะกอนธารน้ำแข็งสมัยเพอร์โม-คาร์บอนิเฟอรัสที่กระจัดกระจายอย่างกว้างขวางในอเมริกาใต้ แอฟริกา มาดากัสการ์ อาระเบีย อินเดีย แอนตาร์กติกาและออสเตรเลียเป็นหนึ่งในชิ้นส่วนหลักฐานสำคัญของทฤษฎีทวีปเลื่อน ความต่อเนื่องของธารนำแข็ง อนุมานจากริ้วลายขนานธารน้ำแข็งที่หันไปทางเดียวกันและหินทิลไลต์ เสนอการมีอยู่ของมหาทวีปกอนด์วานา ซึ่งกลายมาเป็นองค์ประกอบกลางของมโนทัศน์ทวีปเลื่อน ริ้วลายขนานบ่งชี้ว่าธารน้ำแข็งไหลออกจากเส้นศูนย์สูตรไปยังขั้ว ในพิกัดสมัยใหม่ และสนับสนุนแนวคิดว่า ทวีปทางใต้เคยอยู่ในสถานที่แตกต่างกันมาก เช่นเดียวกับต่อเนื่องกันมาก่อน
แหล่งข้อมูลอื่น

Maps of continental drift, from the Precambrian to the future
Four main evidences of the Continental Drift theory เก็บถาวร 2006-06-04 ที่ เวย์แบ็กแมชชีน
Wegener and his proofs เก็บถาวร 2006-05-05 ที่ เวย์แบ็กแมชชีน
รูปแบบซากดึกดำบรรพ์ในทวีปต่าง ๆ (กอนด์วานาแลนด์)
โครงกระดูกเมโซซอรัส เมกเกรเกอร์ ค.ศ. 1908
ทอนไซลามีน

| --- | --- |

ข้อมูลทางคลินิก
รหัส ATC: R06AC06 (WHO) 
ตัวบ่งชี้
PubChem CID: 5457
DrugBank: ?
ECHA InfoCard: 100.001.913 
 สารานุกรมเภสัชกรรม
ทอนไซลามีน (อังกฤษ: Thonzylamine) คือสารต้านฮิสตามีนและแอนติโคลิเนอร์จิกใช้เป็นยาแก้คัน
| ด ค กสารต้านฮิสตามีน (R06) |
| --- | --- |
Aminoalkyl ethers:  โบรมาซีน  คาร์บิน็อกซามีน  คลีมาสทีน  คลอร์เพน็อกซามีน  ไดเฟนิลพิราลีน  ไดเฟนไฮดรามีน  ด็อกซิลามีน  Orphenadrine  Phenyltoloxamine 
ทดแทน Alkylamine:  บรอมเฟนิรามีน  คลอร์เฟนามีน  เดกซ์บรอมเฟนิรามีน (+pseudoephedrine)  เดกซ์คลอเฟนิรามีน (+betamethasone)  ไดเมตินดีน  เฟนิรามีน  ทาลาสทีน 
ทดแทน Ethylenediamine:  คลอโรพิรามีน  ฮีสตาไพร์โรดีน  เมพิรามีน  เมทาพิริลีน  ไตรเพเลนนามีน 
Phenothiazine derivatives:  อะลิเมมาซีน  Fenethazine  ไฮดรอกซีเอทิลโปรเมทาซีน  ไอโซไทเพนดิล  มีควิตาซีน  เมทไดลาซีน  โอโซเมมาซีน  โปรเมทาซีน 
Piperazine derivatives:  บิวคลิซีน  เซทิไรซีน เลโวเซทิริซีน  คลอร์ไซคลิซีน  Cinnarizine  ไซคลิซีน  Hydroxyzine  เมคลิซีน  ออกซาโตไมด์ 
ใช้งานทั่วกาย:  แอนตาโซลีน  Azanator  อะซาตาดีน  ไซโปรเฮปตาดีน  เดปโตรพีน  อีบาสทีน  Emedastine  อีพินาสทีน  คีโตติเฟน  Latrepirdine  เมบไฮโดรลิน  ไมโซลาสทีน  Olopatadine  เฟนินดามีน  ไพเมตไทซีน  ปิร์โรบิวตามีน  Quifenadine  รูปาตาดีน  ไตรโพรลิดีน  เฉพาะจุด (อะคริวาสทีน  แอสเทมมีโซล  อะเซลาสทีน  Bilastine  เดสลอร์อาตาดีน  เฟกโซเฟนาดีน  ลอราตาดีน  เทอร์เฟนาดีน) 
ใช้งานเฉพาะจุด:  บามิพีน  คลอโรพิรามีน  คลอร์เพน็อกซามีน  คลีมาสทีน  ไดเมตินดีน  ไดเฟนไฮดรามีน  ไอโซไทเพนดิล  เมพิรามีน  โปรเมทาซีน  ทีนาลิดีน
ทศนิยม

ทศนิยม (อังกฤษ: decimal) คือรูปแบบการแสดงจำนวนจริงโดยใช้สัญกรณ์ตำแหน่ง
ภาพรวม

ทศนิยมเป็นวิธีหนึ่งในการแสดงจำนวนที่มากกว่า 0 และน้อยกว่า 1 โดยไม่ใช้เศษส่วน หลักของจำนวนที่ได้จากการหาร 1 ด้วยเลขฐานหลัก N ไป P ครั้ง จะแสดงเป็นทศนิยมตำแหน่งที่ P
ตัวอย่างเช่น ทศนิยมเทียบเท่ากับ 1 ส่วน 100 ของ 1425 เขียนโดยใช้ทศนิยมและ จุดทศนิยม (มหัพภาค หรือ จุลภาค) เป็น
| 0 | 1 | 2 |
| --- | --- | --- |
| 14 | . | 25 |
| ส่วนจำนวนเต็ม | จุดทศนิยม | ส่วนทศนิยม |
หรือ
| 0 | 1 | 2 |
| --- | --- | --- |
| 14 | , | 25 |
| ส่วนจำนวนเต็ม | จุดทศนิยม | ส่วนทศนิยม |
ในไทย จุดทศนิยมมักใช้เป็นมหัพภาค ส่วนที่อยู่ทางด้านซ้ายของจุดทศนิยมเรียกว่าส่วนจำนวนเต็ม และหน่วยและหลักสิบจะเขียนจากทางด้านขวา ส่วนที่อยู่ทางขวาของจุดทศนิยมเรียกว่า ส่วนทศนิยม และตัวเลขที่เล็กกว่า 1 จะเขียนตามลำดับจากซ้ายไปหลักที่หนึ่งส่วนสิบและหลักที่หนึ่งส่วนร้อย ในกรณีของตัวเลขข้างต้น หลักสิบคือ 1 หลักหน่วยคือ 4 หลักที่หนึ่งส่วนสิบคือ 2 และหลักที่หนึ่งส่วนร้อยคือ 5 เมื่อแสดงตัวเลขที่น้อยลงไปอีก อาจเพิ่มตัวเลขหลังจากนี้ไปในทำนองเดียวกัน เช่น ตำแหน่งที่หนึ่งในพัน หรือ ตำแหน่งที่หนึ่งหมื่น
การเว้นวรรคส่วนทศนิยม

ตามระบบหน่วยสากล (เอสไอ) เพื่ออำนวยความสะดวกในการอ่านเมื่อจำนวนหลักมีมาก จะมีการใส่ช่องว่างเว้นวรรค ในสาขาวิทยาศาสตร์และวิศวกรรมศาสตร์ รวมทั้งฟิสิกส์ จะมีการใช้สัญกรณ์ตามข้อกำหนดของระบบหน่วยสากล (SI)
76 483 522 ไม่ใช่ 76,483,522
43 279.168 29 ไม่ใช่ 43,279.168 29
8012 หรือ 8 012 ไม่ใช่ 8,012
0.491 722 3 ไม่ใช่ 0.4917223 มาก
0.5947 หรือ 0.5947 ไม่ใช่ 0.59 47.
8012.5947 หรือ 8 012.594 7 ไม่ใช่ 8 012.5947 หรือ 8012.594 7
อย่างไรก็ตาม ในบางสาขา เช่น พิมพ์เขียว งบการเงิน และสคริปต์ที่คอมพิวเตอร์อ่านได้ วิธีนี้ไม่ได้ใช้เสมอไป
ด้านล่างนี้คือตัวอย่างจาก NIST SP811 ()
ทศวรรษ

ทศวรรษ (อังกฤษ: decade) หมายถึงรอบ 10 ปี เป็นการอ้างถึงช่วง 10 ปีช่วงใดช่วงหนึ่ง ปกติแล้วจะใช้กับคริสต์ศักราช เช่น ช่วง ค.ศ. 1960–1969 เรียกว่า คริสต์ทศวรรษ 1960 และเป็นที่เข้าใจกันทั่วไปว่า เมื่อเอ่ยถึงทศวรรษย่อมหมายถึงทศวรรษของคริสต์ศักราช แต่จะใช้กับพุทธศักราชก็ได้ จะเรียกว่า "พุทธทศวรรษ"
รากศัพท์

คำว่า ทศวรรษ ในภาษาไทยนั้นไม่ปรากฏชัดว่าเริ่มนิยมใช้กันเมื่อใด ทศวรรษ เป็นคำสันสกฤตเต็มรูป หมายความว่าเป็นศัพท์ที่มีอยู่แล้วในภาษาสันสกฤต ทศวรฺษ ซึ่งมีการใช้มานานแล้ว มิใช่คนไทยนำศัพท์สันสกฤตมาผูกขึ้นเอง ทศ แปลว่า 10 และ วรรษ แปลว่า ปี ดังนั้นความหมายตามตัวอักษรของ ทศวรรษ ในภาษาสันสกฤตแต่เดิมจึงหมายถึง จำนวน 10 ปี แต่มักจะนำมาใช้ในความหมายว่า รอบสิบปี พจนานุกรมฉบับราชบัณฑิตยสถานระบุคำอ่านว่า ทด-สะ-วัด โดยให้นิยามว่า รอบ 10 ปี และระบุที่มาว่ามาจาก decade
ดูเพิ่ม

คริสต์ทศวรรษ
พุทธทศวรรษ
ปี
ศตวรรษ (100 ปี)
สหัสวรรษ (1000 ปี)
ทฤษฎีการเมือง

ทฤษฎีการเมือง (อังกฤษ: Political Theory) เป็นสาขาวิชาหนึ่งของการเรียนการสอนวิชารัฐศาสตร์ ทฤษฏีการเมืองเป็นสาขาวิชาที่เกิดมาพร้อมๆกับวิชารัฐศาสตร์ คือราว ทศวรรษที่ 1960 ซึ่งเป็นช่วงที่วิธีวิทยา แบบวิทยาศาสตร์เข้ามีอิทธิพลอย่างสูงในวิชารัฐศาสตร์ อย่างไรก็ตามแม้ทฤษฎีการเมืองจะเป็นวิชาของการศึกษาการเมืองในยุควิทยาศาสตร์ ทว่าก็มีทฤษฎีการเมืองจำนวนไม่น้อยที่ได้รับอิทธิพลมาจากนักปรัชญาการเมือง
ความหมาย

ดูเพิ่ม: ทฤษฎี
ทฤษฎีการเมืองเกี่ยวพันอยู่กับการมองและการเข้าใจในสิ่งต่างๆ ซึ่งการมอง และการเข้าใจนั้นๆเป็นเพียงแง่มุมที่แปรผันไปตามผู้มอง ทฤษฎีการเมืองจึงไม่ใช่ความจริงทางการเมือง แต่เป็นเพียงเศษเสี้ยวของความจริงทางการเมืองที่ถูกรับรู้ในกาละ-เทศที่ต่างกันเท่านั้น นอกจากนี้จากการที่ปรัชญาการเมืองเป็นเรื่องของการคิดและจินตนาการความเป็นไปได้ที่ดีที่สุดในทางการเมือง มากกว่าที่จะเป็นเรื่องของความรู้ที่ได้มาในเชิงประจักษ์หรือสภาวการณ์ของการเมืองที่เกิดขึ้นจริงซึ่งเป็นสิ่งที่ทฤษฎีการเมืองพยายามอธิบาย หรือนิยามของทฤษฎีการเมืองก็คือ "มุมมองในทางการเมือง" นั่นเอง
ประวัติศาสตร์ > ยุคหลังพฤติกรรมศาสตร์

ในช่วงที่สำนักพฤติกรรมศาสตร์ครอบงำวงวิชาการและองค์ความรู้ด้านรัฐศาสตร์อเมริกันอยู่นั้น นักรัฐศาสตร์เชื่อมั่นในวิธีหาความรู้ที่พันผูกอยู่กับวิธีวิทยาแบบวิทยาศาสตร์, การทำสถิติ และการสร้างตัวแบบทางการเมือง และเชื่อว่าองค์ความรู้ที่ได้ดังกล่าวนั้นสามารถอธิบายปรากฏการณ์ทางสังคม และทางการเมืองได้อย่างแท้จริง เพราะเป็นการศึกษาที่นักรัฐศาสตร์เชื่อว่าเป็นกลางและปลอดอคติ ทว่ากลับกลายเป็นวงการรัฐศาสตร์อเมริกันในเวลานั้นลุ่มหลงอยู่กับการใช้ตัวเลข และสถิติขั้นสูงแต่กลับไม่ได้สร้างความเข้าใจสภาพสังคมการเมืองที่เป็นจริง ทำให้ใน ค.ศ. 1969 เดวิด อีสตันได้กล่าวในฐานะขององค์ปาฐกของการประชุมว่า วงการรัฐศาสตร์อเมริกันกำลังมาถึงจุดเปลี่ยน ซึ่งจุดเปลี่ยนดังกล่าวอีสตันเรียกว่า “การปฏิวัติหลังพฤติกรรมศาสตร์ (the revolution of post-behavioralism)” และ ปี 1971 อีสตันได้นำเสนอสาระสำคัญของวิชารัฐศาสตร์ช่วงหลังทศวรรษ 1970 หรือยุคหลังพฤติกรรมศาสตร์ โดยอีสตันเรียกว่า สาระสำคัญของรัฐศาสตร์หลังพฤติกรรมศาสตร์ หรือ “บัญญัติแห่งประเด็นสัมพันธ์ (Credo of Relevance)” ที่มีทั้งหมด 7 ข้อ ได้แก่
เนื้อหาสาระ (substance) ของรัฐศาสตร์จะต้องอยู่เหนือกว่าหรือสำคัญกว่า เทคนิคในการวิจัย
รัฐศาสตร์ต้องให้ความสำคัญกับการเปลี่ยนแปลงในสังคมไม่ใช่การรักษาสถานภาพเดิมของผู้มีอำนาจในสังคมไว้
นักรัฐศาสตร์ต้องทำให้สังคมได้รับทราบคำตอบและทางเลือกที่ดีกว่าในการแก้ปัญหาสังคม ไม่ใช่การแสดงให้เห็นด้วย ตัวเลขที่ไม่มีความหมายใดๆ
นักรัฐศาสตร์ต้องมีค่านิยมในการแสวงหาสังคมการเมืองที่ดี ที่เหมาะควร
นักรัฐศาสตร์ต้อง ปกป้อง ค่านิยมด้าน ความมีอารยธรรมของมนุษย์ มนุษย์ต่างจากสัตว์อื่นๆ ตรงที่ สามารถแยกแยะว่า อะไรดี, อะไรชั่ว, อะไรถูก, อะไรผิด
นักรัฐศาสตร์ที่เข้าใจปัญหาสังคม จะหนีปัญหาสังคมไปไม่ได้
นักรัฐศาสตร์จึงต้องเน้นเรื่องของการมีส่วนร่วมในทางเมือง หรือ การเมืองที่ปฏิบัติจริง (political praxis) ให้มากขึ้น
การศึกษาทฤษฎีทางการเมืองในยุคหลังพฤติกรรมศาสตร์ จึงเริ่มหันไปเน้นไปที่การศึกษา “มโนทัศน์ (concept)” ที่เกี่ยวข้องกับการเมืองของนักปรัชญาคนต่างๆ และในขณะเดียวกันการที่มนุษย์รับรู้สรรพสิ่งต่างๆในโลกผ่านการคิด, การเขียน และการพูดในเชิงสัญลักษณ์ที่เรียกกันว่าภาษา พูดในอีกทางหนึ่งการศึกษาทฤษฎีการเมืองจึงเป็นเรื่องของการศึกษาตัวภาษา และสิ่งที่เกี่ยวข้องกับภาษาที่นักปรัชญาการเมืองใช้ในการอธิบายสรรพสิ่ง การนำภาษามาใช้ในทางการเมือง จะเกี่ยวพันอยู่กับปัจจัยทางการเมือง 3 สิ่งนั่นคือ อุดมการณ์, มโนทัศน์ และค่านิยม ซึ่ง ค่านิยมทางการเมืองเป็นสิ่งที่นักปรัชญาการเมืองประเมินคุณค่าของปัจจัยทางการเมือง ค่านิยมเป็นฐานทางศีลธรรม หรือความคิด ทางการเมืองของนักปรัชญาที่แสดงให้รู้ได้ว่านักปรัชญาการเมืองเห็นว่าสิ่งใดควร (should), สิ่งใดสมควร (ought) และสิ่งใดจำเป็น (might) ที่จะต้องเกิด  ส่วนอุดมการณ์นั้นคือรูปแบบของความคิดทางการเมือง โดยอุดมการณ์คือผลของการเชื่อมโยงเอาทฤษฎีกับการกระทำเข้าไว้ด้วยกัน และที่สำคัญคืออุดมการณ์หนึ่งๆ มักจะทำให้เกิดความขัดแย้งกับอุดมการณ์อื่นๆ และมักถูกใช้เป็นอาวุธในทางการเมืองเสมอ
ปัจจุบันวิชาทฤษฎีการเมืองได้รับอิทธิพลอย่างสูงจากลัทธิหลังสมัยใหม่